Държавен вестник, бр. 66, 2023 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  66
жително съгласно закона или е взето решение 
за извършване на независим финансов одит, 
и приема годишния финансов отчет;
6. разпределя печалбата и взема решение 
за нейното изплащане;
7. приема решение за придобиване собст­
вени дялове при условия и ред, предвидени 
в дружествения договор;
8. решава и други въпроси, предоставени 
в негова компетентност от закона и дружест­
вения договор.
Кворум и мнозинство
Чл. 260р. (1) В дружествения договор може 
да се предвиди изискване за кворум от общия 
брой на гласовете. Решенията по чл. 260п, 
т. 1 – 4 се приемат, ако на общото събрание 
е представена поне половината от гласовете.
(2) При липса на кворум в случаите по 
ал. 1 може да се насрочи ново заседание и 
то е законно, независимо от представените 
дялове, ако датата и часът на провеждане на 
новото заседание са посочени в поканата за 
първото.
(3) Решенията на общото събрание се 
приемат с мнозинство от представените гла­
сове, освен ако в закона или в дружествения 
договор е предвидено друго. За решенията 
по чл. 260п, т. 1 – 4 се изисква мнозинство 
две трети от представените гласове, освен 
ако дружественият договор не предвижда 
по-голямо мнозинство.
(4) Когато законът или дружественият дого­
вор предвижда гласуване по класове, както и 
когато предложеното решение засяга правата 
на съдружници от един клас, изискванията 
за кворум и мнозинство се прилагат за всеки 
клас поотделно.
Свикване
Чл. 260с. (1) Общото събрание се свиква 
от управителния съвет, съответно от упра­
вителя. То може да се свика и по искане на 
съдружници, които притежават поне 5 на сто 
от всички гласове, съгласно извлечение от 
книгата на съдружниците.
(2) Ако в едномесечен срок от заявяване 
на искането по ал. 1 общото събрание не бъде 
свикано или ако общото събрание не бъде 
проведено в тримесечен срок, съдружниците, 
поискали свикването, свикват общото събра­
ние, като заявят поканата за свикването му 
в търговския регистър.
(3) Свикването на общото събрание се 
извършва чрез писмена покана, обявена в 
търговския регистър поне 15 дни преди датата 
на общото събрание, или с писмена покана, 
или с покана, изпратена чрез електронни 
средства с изрично потвърждение за получа­
ването, получена поне 7 дни преди датата на 
общото събрание.
(4) Поканата съдържа най-малко следните 
данни:
1. фирмата и седалището на дружеството;
2. мястото, датата и часа на събранието;
3. дневен ред на въпросите, за обсъждане, 
както и предложения за решения.
Право на сведения
Чл. 260т. (1) Писмените материали, свърза­
ни с дневния ред на общото събрание, трябва 
да бъдат предоставени на съдружниците по 
начин, предвиден в дружествения договор, 
най-късно до датата на обявяването или из­
пращане на поканите за свикване на общото 
събрание.
(2) При поискване копие от материалите 
или извлечения от тях се предоставят на всеки 
съдружник безплатно. Материалите могат да 
се предоставят и посредством осигуряване на 
пълен достъп до тях по електронен път – чрез 
публикуване на интернет страницата на дру­
жеството или чрез електронна поща, когато 
това е уговорено в дружествения договор.
Упълномощаване
Чл. 260у. Съдружник може да бъде пред­
ставляван на общото събрание от изрично 
упълномощено лице с писмено пълномощно. 
Съдружник – юридическо лице, се представля­
ва от лицето, което има право да го предста­
влява, или от изрично упълномощено лице. 
Преупълномощаване не се допуска.
Провеждане
Чл. 260ф. (1) Общо събрание се провежда 
най-малко веднъж годишно до 30 юни в седа­
лището на дружеството, освен ако в дружест­
вения договор е предвидено друго място на 
територията на Република България.
(2) Общото събрание избира председател 
и секретар, ако в дружествения договор не е 
предвидено друго.
(3) За заседанието на общото събрание се 
изготвя списък на присъстващите съдружници 
или на техните представители и на броя на 
правата на глас, които упражняват. Списъкът 
се заверява от председателя и секретаря на 
общото събрание. Съдружниците и пълно­
мощниците удостоверяват присъствието си с 
подпис в списъка на присъстващите.
(4) Дружественият договор може да предви­
ди решенията да се приемат и неприсъствено, 
ако всички съдружници са заявили писмено 
или чрез електронни средства съгласието си 
за решението.
(5) В дружествения договор и/или в пока­
ната за свикване на общото събрание може да 
се предвиди възможност общото събрание да 
се проведе и/или съдружник да участва чрез 
използване на електронни средства посред­
ством един или повече от следните начини:
1. предаване в реално време на общото 
събрание;
2. двупосочни съобщения в реално време, 
позволяващи на съдружниците да участват 
в обсъждането и приемането на решения в 
общото събрание от разстояние;
3. механизъм за гласуване преди или по 
време на общото събрание, без да е необходимо